पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर के तेजमोहन नगर में शर्मनाक घटना सामने आई है। यहां ससुर अपनी बहू से छेड़छाड़ करता था। बहू ने दूसरे को बताया तो किसी ने यकीन नहीं किया। इससे तंग आकर बहू ने ससुर के छेड़छाड़ की वीडियो बनाकर भाई को भेजी और फिर थाना डिवीजन 5 में पुलिस के पास पहुंच गए। मामला मंगलवार देर रात का है। जब बहू अपने परिवार वालों पुलिस ने बहू के बयान दर्ज कर कार्रवाई शुरू कर दी है। थाना डिवीजन 5 के SHO रविंदर कुमार ने बताया कि वीडियो मिल चुकी है। जिसके बाद मामले की जांच शुरू कर दी है।
अरेंज मैरिज की
मेरी शादी को 5 साल हो चुके हैं। मैं अटारी बाजार की रहने वाली हूं और तेजमोहन नगर अटारी बाजार में मेरी शादी हुई है। मेरी अरेंज मैरिज हुई है। अपनी पसंद से ये मुझे लेकर आए। मैंने MCA कर रखी है। शादी के बाद ये कहने लगे कि तेरे मुंह पर दाने हैं, तू काली है। तेरा इलाज कराना है। मैंने उन्हें कहा कि यह सब शादी से पहले देखना चाहिए था। वो दहेज मांगने लगे तो मैंने कहा कि मैं 15 हजार महीने कमाती हूं, मैं दहेज नहीं दूंगी। इस पर ससुराल वाले सहमत हो गए। शादी के बाद वह दहेज की मांग को लेकर तंग करने लगे।
पहले अंगूठी के लिए तंग किया, फिर खाना पकाने के बर्तन छुपाने लगे
पहले इन्होंने जेठ के लिए अंगूठी के बहाने तंग किया। पहले करवा चौथ पर मेरे माता-पिता कपड़े लाए तो उन्होंने शाम को वापस लौटा दिए कि हमें भूखे-नंगे घर के कपड़े नहीं चाहिए। इसके बाद मैंने लोहड़ी देने से इन्कार कर दिया। मेरी जेठानी मुझे इस तरह तंग करती है कि कभी सब्जी पकाने का बर्तन छुपा लेती है तो कभी काटने का चाकू। एक साल बाद मुझे गंदी गालियां निकाली जाती हैं।
ननद के पति करते थे मैसेज 'आर यू सिंगल'
मुझे फंसाने के लिए ननद के पति मैसेज करते हैं कि 'आर यू सिंगल', ताकि अगर मैं हां कह दूं तो उसके बहाने मुझे परेशान कर सकें। मुझसे छेड़छाड़ की जाती थी लेकिन मेरे पास कोई वीडियो प्रूफ नहीं था। जब मैं विरोध करती तो मुझे घर से निकालने की धमकी दी जाती थी।
ससुर शराब के नशे में छेड़छाड़ करने लगा तो मोबाइल में बनाया वीडियो
मेरे ससुर ने मेरे साथ सेक्सुअल हैरासमेंट की। मैंने कई बार कहा कि मैं तुम्हारी बेटी जैसी हूं, मुझे माफ कर दे, लेकिन उसने बिल्कुल कोई बात नहीं सुनी। उसने यह तक न सुना कि मैं उसकी बहू हूं। वो मुझे पैसे का घमंड दिखाता था। मंगलवार को ससुर ने शराब पी रखी थी। उस वक्त वह झाड़ू मार रही थी। ससुर आकर फिर उससे छेड़छाड़ करने लगा। विरोध करने पर उसे घर से निकालने की धमकी दी। जिस वजह से उसने इसकी वीडियो बनाई और भाई को भेज दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn